CELEX: 62019TN0709
Language: da
Date: 2019-10-21 00:00:00
Title: Sag T-709/19: Sag anlagt den 21. oktober 2019 – GW mod Revisionsretten

9.12.2019   
            
            
               DA
            
            
               Den Europæiske Unions Tidende
            
            
               C 413/63
            
         
      Sag anlagt den 21. oktober 2019 – GW mod Revisionsretten
      (Sag T-709/19)
      (2019/C 413/76)
      Processprog: fransk
      
         Parter
      
      
         Sagsøger: GW (ved advokat J.-N. Louis)
      
         Sagsøgt: Den Europæiske Revisionsret
      
         Sagsøgerens påstande
      
      
                  —
               
               
                  Annullation af afgørelsen af 22. maj 2019 fra Den Europæiske Revisionsret om afslag på ansøgningen om indbringelse af sagen for invaliditetsudvalget med henblik på en konstatering af udviklingen i sagsøgerens helbredstilstand og med henblik på en fastlæggelse af de nærmere retningslinjer for de lægelige kontroller efter invaliditet.
               
            
                  —
               
               
                  Revisionsretten tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om tilsidesættelse af artikel 15 i bilag VIII til vedtægten for tjenestemænd i Den Europæiske Union med den begrundelse, at denne artikel blot fastsætter en mulighed, og ikke en forpligtelse, for institutionen til med bestemte mellemrum at undersøge en tjenestemand, der modtager invaliditetsydelse, for at sikre sig, at han stadig opfylder betingelserne for at oppebære denne ydelse.
               
            
                  2.
               
               
                  Andet anbringende om tilsidesættelse af konklusion nr. 273/15 af 25. februar 2016 fra kollegiet af administrationschefer vedrørende den lægelige kontrol efter tilkendelse af invalidepension, for så vidt som det heri fastsættes, at institutionens læge undtagelsesvis kan acceptere en rapport udarbejdet af den behandlende læge eller udsætte kontrollen, hvis karakteren af den sygdom, som har givet anledning til invaliditeten, ikke begrunder en kontrol med henblik på at bedømme muligheden for en genoptagelse af arbejdet.
               
            
                  3.
               
               
                  Tredje anbringende om tilsidesættelse af omsorgspligten. Sagsøgeren har i denne forbindelse gjort gældende, at institutionen var forpligtet til at tage hensyn til udtalelserne fra den behandlende læge og den rådgivende læge af 23. og 24. august 2017, fra psykologen af 26. september 2019 og fra den behandlende læge af 11. oktober 2019.